मऊ, उत्तर प्रदेश

मऊ (), जिसे अब मऊनाथ भंजन भी कहा जाता है, भारत के उत्तर प्रदेश राज्य के मऊ ज़िले में स्थित एक नगर है। यह ज़िले का मुख्यालय भी है।

भूगोल 
मऊ शहर लखनऊ के दक्षिण-पूर्व से 282 किलोमीटर और आजमगढ़ के पूर्व से 56 किलोमीटर की दूरी पर स्थित है। यह शहर तमसा नदी (टोंस नदी) के किनारे बसा है। तमसा नदी शहर के उत्तर से निकलती है। मऊ एक औद्योगिक शहर है। मऊ शहर वस्त्र उद्योग के लिये प्रसिद्ध है। मऊ को ताना-बाना की नगरी बोला जाता है।

आवागमन 
मऊ में मऊ जंक्शन रेलवे स्टेशन मुख्य रेलस्टेशन है। राष्ट्रीय राजमार्ग २९ यहाँ से गुज़रता है और मऊ को कई स्थानों से सड़क द्वारा जोड़ता है।

इन्हें भी देखें 
 मऊ ज़िला
 बलिया ज़िला
 आजमगढ़ ज़िला
 देवरिया ज़िला

सन्दर्भ 

 
मऊ ज़िले के नगर

उत्तर प्रदेश के नगर